**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTo „Senjorų socialinė integracija“ ĮGYVENDINIMUI PAGAL 2014 -2020 m. INTERREG V-A LATVIJOS IR LIETUVOS BENDRADARBIAVIMO PER SIENĄ PROGRAMą**

2018 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 m. Interreg V-A Latvijos ir Lietuvos bendradarbiavimo per sieną programos 2-ojo kvietimo teikti projektų paraiškas vadovo, patvirtinto Stebėsenos komiteto 2016 m. balandžio 26 d., 2.3 punktu bei atsižvelgdama į Interreg V-A Latvijos ir Lietuvos bendradarbiavimo per sieną programą įgyvendinančiosios institucijos 2018 m. gegužės 17 d. sprendimą Nr. 5.-40/102D,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija partnerio teisėmis pareiškėjos viešosios įstaigos „Euroregiono Ežerų kraštas“, Latvijos biuro projekte įgyvendintų projektą „Senjorų socialinė integracija“ pagal 2014–2020 m. Interreg V-A Latvijos ir Lietuvos bendradarbiavimo per sieną programą.
2. Įsipareigoti Molėtų rajono savivaldybės biudžeto lėšomis padengti ne mažiau kaip 15 procentų tinkamų finansuoti projekto išlaidų, tenkančių Molėtų rajono savivaldybės administracijai, bei užtikrinti netinkamų, bet projekto įgyvendinimui būtinų išlaidų apmokėjimą.
3. Pavesti Molėtų rajono savivaldybės administracijos direktoriui organizuoti 1 punkte nurodyto projekto įgyvendinimą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras